**Tájékoztató Kölyök Fészek Erdei Iskoláról és**

**szabadidő programlehetőségekről**

Alsómocsolád a Hét Patak Gyöngye Natúrpark szívében, Baranya megye északi csücskében, erdők és tavak ölelésében fekszik. A kitűnő természeti adottságokkal rendelkező kistelepülés, - az élővilág sokszínűségét biodiverzitás díjakkal elismerve-, számos látnivalóval, érdekes és ismeretterjesztő programokkal, szálláslehetőségekkel és nagy-nagy vendégszeretettel várja az ideérkezőket.

Erdei iskolánk a község központjában helyezkedik el. Szálláshelyeink új és felújított építésűek.

A Kölyök-Fészek Erdei Iskola minősített modulokkal rendelkezik, melyek gyakorlati tapasztalással segítik és egészítik ki a tanulók iskolában megszerzett tudását. Erdei Iskola Oktatóközpontunk gazdag eszközfelszereltségének segítségével a diákok megismerhetik és tanulmányozhatják az erdők és vizek élővilágát, az erdőben való tájékozódást, a fűszer-, és gyógynövények hasznosságát és értékét mindennapi életünkben. Nagy teljesítményű, kitűnő optikájú csillagászati távcső segítségével felfedezhetik a világűrt, amellyel a Holdat és a szomszédos bolygóinkat megfigyelhetik.

A minősített modulok 2-4 órásak, erdei iskola programunkban a csoport igényei szerint válaszhatóak. Minden modulhoz feladatlap és játékos feladat is tartozik.

*Minősített modulok:*

► **Kalandos erdő**: Az erdő élővilágának megismerése, természetbarát magatartásmód elsajátítása (1-4. osztály)

► **Kalandra fel**: A természetben való tájékozódás megismerése és térképnek, iránytűnek gyakorlatban való használatának elsajátítása (1-8. osztály)

► **Csillagászati és földtani alapismeretek**: Izgalmas történetek a csillagképekről, világképek, bolygók, galaxisok távcsővel való megtekintése (1-8. osztály)

► **Ember és környezete**: Föld szerkezete, légköre, szennyeződések. Élő-, és élettelen környezetünk. (5-8. osztály)

► **Falusi randevú**: Településünk múltjának, mindennapjainak bemutatása, érdekes, izgalmas történetekkel. A község szobrainak, alkotásainak felfedezése (1-8. osztály)

► **Fedezzük fel az erdő élővilágát**: A környezetbarát erdőjárás szabályainak megismerése, a megfigyelőképesség fejlesztése, szélerősség mérése. Játék állathangokkal. (1-8. osztály)

► **Földanya kincsestára**: Kőzetek, ásványi nyersanyagok megismerése. A nyersanyagok mikroszkóppal való vizsgálata (5-8. osztály)

► **Fűszer-, és gyógynövények a mindennapi életünkben**: Nagyanyáink bölcsessége, egészségünk megőrzése és védelme gyógynövényekkel (5-8. osztály)

► **Mezőgazdaság és település**: Hogyan művelték régen a földet? Mire és hogyan használhatóak a földművelő eszközök? Régi lovas eszközök, eszközkiállítás is megtekinthető. Háziállatok megtekintése, hasznosításáról (1-4. osztály)

► **Szennyvízkezelés alapjai, fontossága**: A szennyvíz tisztítás folyamata, környezetünk védelme. Miért szükséges a szennyvizet tisztítani? Mire használjuk az ivóvizet és vajon mennyit használunk el belőle? Hogyan lehet takarékoskodni a vízzel? (5-8. osztály)

► **Vizek varázslatos világa**: Vízminőség mérése, vizek élővilága. Milyen hálóval kell kifogni a különböző halfajtákat? Háló szövése, nádból csónak készítése (1-8. osztály)

**Áraink:**

*Moduljaink ára: 600,- Ft/fő (minimum 15 fős létszámú csoport esetén)*

***Kedvezmények****:* minden 20 fő felett, 1 fő részére ingyenes szállást és ellátást biztosítunk

***Grátisz modul:***Legalább kettő modul megrendelése esetén a Falusi randevú modulunkat ingyen szolgáltatjuk.

*Erdei Iskola Oktatóközpontunkban* három oktatóteremben ismerkedhetnek a gyerekek télen is az erdők életvilágával. Beltéri vizes bemutató termünkben elhelyezett dioráma képen a helyi vízi élővilág és környezet tekinthető meg.

A földszinti bemutatóterem ad helyet a Foucault-ingának, mely a Föld forgásának közvetlen bizonyítására szolgáló kísérleti eszköze.

A gyermekek és kísérők számára is biztosítjuk a madármegfigyeléshez szükséges és kísérleti eszközöket, GPS-ket, mikroszkópokat.

Az épülethez tartozó kültéri foglalkoztató ad helyet a három részből álló kemencének.



**Szabadidő programjaink, kézműves foglalkozásaink**

* *Boeing 737-es repülőgép-szimulátor:* A repülőgép-vezetés élményét kipróbálva is játszva lehet tanulni. Figyelem, koncentráció és térlátás. Ár: 1.000,- Ft/fő/20 perc
* *Planetárium:* Ismerkedés a mesterséges égbolt csodáival, a naprendszer bolygóival, az izgalmas és érdekes csillagképekkel. Ár: 800,- Ft/fő/35 perc
* *Virtuális Természettudományok Otthona:* Interaktív természettudományos kiállítás, világító ásványok, megfigyelés játékok. Ár: 600,- Ft/fő
* *Tudományos szabaduló szoba:* Csapatmunka, logikus gondolkodás, valódi tudományos megoldásokkal. Izgalmas kihívás, játék és tanulás. Ár: 1.000,- Ft/fő/45 perc
* *Íjászat:* Korhű ruhában, történetekkel, hagyományokat felelevenítve próbálhatják ki ügyességüket a gyerekek, 3 órás foglalkozás, min. létszám: 15 fő. Ára: 650,- Ft/fő
* *Kenuzás:* Kenuval, csónakkal, vízi sportokkal ismerkedés. Ár: 900,- Ft / óra/ kenu
* *„Pletna” típusú hajóval hajókázás:* Romantikus, egyben kalandos hajókázás, 18 fős Ár: 400,- Ft/fő/20 perc
* *Kerékpár:* Kerékpártúrák tervezett útvonalakon. Kerékpár kölcsönzési díja szálláshely igénybevételével teljes itt tartózkodás alatt: 1.800,- Ft/fő, 1 napra: 800,- Ft/fő
* *Erdei tornapálya, ügyességi élményösvény:* ingyenes
* *Éjszakai csillagtúra:* Világító eszközökkel esti túra, túrajelzések ismertetése kincskereséssel. Játék világító labdákkal. 3 órás foglalkozás, ár: 650,- Ft/fő. Min. létszám: 15 fő
* *Fedezd fel!:* QR kódban olvashatóak le az érdekes információk, a felfestett lábnyomok segítségével egyénileg és csoportosan is bejárhatóak a túraútvonalak: ingyenes
* *Kincskeresés:* Találd meg és a Tiéd! Rímekbe faragott feladatokkal lehet megtalálni a kincset*.* 2 órás, 450,- Ft/fő
* *Gyertyaöntés:* Hogyan készül, miből készül? Díszgyertya készítése. 3 órás foglalkozás, 650,- Ft/fő. Min. létszám: 15 fő
* *Kemencés foglalkozás:* Pizza, perec, só-liszt figurák készítése. 3 órás foglalkozás, 650,- Ft/fő, min. létszám: 15 fő
* *Rigac tanya:* Az erdőben a betyártanya a fákon van. Itt lombkorona szinten lehet pihenni, játszani és megfigyelni a madarakat, a fákat: ingyenes
* *Rigac Jancsi betyár:* Nyomozásos játék. Izgalmas betyáros történet. 2 órás: ingyenes
* *Labirintus:* Labirintusunk szemet és tért tévesztő átlátszó drótfonatos kerítésből épült. A labirintus útvesztői kicsiknek és nagyoknak egyaránt nagy élményt nyújtanak. A labirintus mellett Kneipp-ösvényen is járhat: ingyenes
* *Bikali élménybirtok kedvezményes belépő:* Erdei iskolás csoportjaink, táborozóink részére kedvezményes belépőjegyet tudunk kínálni a Bikali Élménybirtokra. Egész napos, teljes programra 1.000,- Ft/fő/gyermek, 1.800,- Ft/fő/felnőtt, 1 órás belépő: 400,- Ft/fő.
* *Kemencés vacsora:* Finom, kemencében készült ételeink széles választéka. Ár: létszámtól és választott kemencés ételtől függ.
* *Madárgyűrűzés:* Madárgyűrűzés története, hálózás, madárbefogás, gyűrűzés. Szakvezetőnk segítségével megismerkedhetnek a csodálatos madárvilággal. 3 órás: 650,- Ft/fő
* *F16 repülőgép szimulátor:* Térlátás, figyelem, koncentráció! A világ minden tájáról valós felvételek, aktuális időjárási viszonyokkal, 20 perc: 300,- Ft/fő
* *Tájfutás:* Több nehézségi szintű pályán, Smartident, gyűrűként ujjra húzható leolvasó eszközzel. 650,- Ft/fő

**Szállásaink:**

* *Diákszálló*: 3 db emeletes ágyakkal felszerelt, 10, 16 és 18 fős összkomfortos hálóhelyek. Minden szobához külön vizesblokk tartozik. Vendégeink részére a szobák előterében kényelmes, világos – TV-vel és hűtőszekrénnyel felszerelt- társalgó található.

Árak:

1 éjszaka: 2.700,- Ft/fő

2 vagy annál több éjszaka: 2.200,- Ft/fő



* *Alsómocsoládi Vendégház tetőtér*: 8 db szoba, 32 férőhellyel. Minden szoba fürdőszobás, kettő darab emeletes ággyal, hűtőszekrény, televízió felszereltséggel.

Árak:

1 éjszaka: 3.800,- Ft/fő/éj

2 vagy annál több éjszaka: 3.300,- Ft/fő/éj



* *Vendégház: 8 fő férőhely. 3 db két ágyas szoba és 1 db* franciaágyas szoba. A fürdőszobás szobák TV, hűtőszekrény, wi-fi felszereltséggel.

Árak:

1 éjszaka: 4.000,- Ft/fő/éj

2 vagy annál több éjszaka: 3.500,- Ft/fő/éj

Idegenforgalmi adó: 300,- Ft/fő/éj felnőtteknek

**Étkezés*: /*** *Az étkezés a szállástól 200 m-re távolságban levő étkezőben történik. /*

*Gyermek ár:*

Reggeli: 450,- Ft/fő Ebéd: 710,- Ft/fő Vacsora: 570,- Ft/fő

*Felnőtt ár (15 éves kortól):*

Reggeli: 580,- Ft/fő Ebéd: 900,- Ft/fő Vacsora: 710,- Ft/fő

Alsómocsolád, 2015. október 12.

Kmettyné Győri Szilvia

Turisztikai vezető